Džons Bolands
Džons Pijs Bolands (angļu: John Pius Boland; dzimis 1870. gada 16. septembrī, miris 1958. gada 17. martā) bija Īrijas nacionālistu politiķis un Lielbritānijas un Īrijas apvienotās Karalistes parlamenta apakšpalātas deputāts un no 1900. līdz 1918. gadam Īrijas parlamentārās partijas loceklis. Viņš bija ievērības cienīgs tenisa spēlētājs un pirmajās mūsdienu olimpiskajās spēlēs 1896. gadā izcīnīja divas zelta medaļas tenisā.